ભારતીય બેડમિન્ટન ખેલાડી કિદાંબી શ્રીકાંતે, તા. 25 જૂન 2017 ના દિવસે ઓલમ્પિક ચેમ્પિયન ચેન લૉન્ગને હરાવીને ઓસ્ટ્રેલિયન ઓપન સુપર સિરીઝના મેન સિંગલનો ખિતાબ જીત્યો છે. આ ફાઈનલ મેચમાં લૉન્ગને ગેમ્સમાં 22-20, 21-16થી હરાવીને ચોથો સુપર સિરીઝનો ખિતાબ જીત્યો છે. ઈન્ડોનેશિયા ઓપન પછી આ કિદાંબી શ્રીકાંતની સતત બીજી જીત છે. આ પહેલા આ જ વર્ષે એપ્રિલમાં સિંગાપુર ઓપનની ફાઈનલમાં ભારતના જ સાઈ પ્રણીત સામે તેણે હારનો સામનો કરવો પડ્યો હતો.